CELEX: 32011D0820(02)
Language: ro
Date: 2011-08-19 00:00:00
Title: Decizia de punere în aplicare a Comisiei din 19 august 2011 de adoptare a unui program de lucru pentru finanțarea activităților Uniunii privind alternativele la castrarea chirurgicală a porcilor

|



32011D0820(02)

Decizia de punere în aplicare a Comisiei din 19 august 2011 de adoptare a unui program de lucru pentru finanțarea activităților Uniunii privind alternativele la castrarea chirurgicală a porcilor  

Jurnalul Oficial C 243 , 20/08/2011 p. 0005 - 0011



		Decizia de punere în aplicare a Comisieidin 19 august 2011de adoptare a unui program de lucru pentru finanțarea activităților Uniunii privind alternativele la castrarea chirurgicală a porcilor2011/C 243/06COMISIA EUROPEANĂ,având în vedere Tratatul privind funcționarea Uniunii Europene,având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene [1], în special articolul 75,având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene [2], în special articolul 90,având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar [3], în special articolele 19, 20, 22 și 23,întrucât:(1) Regulamentele (CE, Euratom) nr. 1605/2002 și (CE, Euratom) nr. 2342/2002 prevăd ca angajamentele bugetare ale Uniunii să fie precedate de o decizie de finanțare care precizează elementele esențiale ale acțiunii specifice implicate.(2) Decizia 2009/470/CE stabilește procedurile care reglementează contribuția financiară a Uniunii la măsuri veterinare specifice, inclusiv politica de informare în domeniul sănătății animale, bunăstării animalelor și siguranței alimentelor, precum și măsuri tehnice și științifice.(3) Mirosul de vier este un miros neplăcut care poate fi degajat atunci când carnea de porc mascul necastrat se încălzește pentru gătit. Numai un mic procent de porci acumulează concentrații mari de androsteron, scatol și indol, substanțele responsabile de mirosul din carnea lor atunci când aceștia sunt la maturitate sexuală. Deși nu toți consumatorii sunt sensibili la mirosul de vier, acei consumatori care sunt vor respinge carnea de porc, ca fiind necomestibilă. Drept pentru care, alineatul (1) litera (p) din capitolul V al secțiunii II din anexa I la Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman [4] prevede că acea carne care prezintă un puternic miros sexual este improprie pentru consumul uman.(4) Trei căi principale de prevenire a mirosului de vier sunt urmărite în prezent, și anume sacrificarea timpurie, înlăturarea testiculelor (castrarea chirurgicală) sau imunocastrarea (vaccinarea în vederea reducerii mirosului de vier). Castrarea chirurgicală a porcilor este un subiect preocupant legat de bunăstarea animalelor. Prin urmare, Directiva 2008/120/CE a Consiliului din 18 decembrie 2008 de stabilire a normelor minime de protecție a porcilor [5] prevede că porcii pot fi castrați numai de medicii veterinari sau de persoanele specializate și că, la porcii în vârstă de șapte zile sau mai mult, această procedură trebuie să se facă prin anesteziere și analgezie suplimentară.(5) Avizul Comitetului științific pentru sănătatea și bunăstarea animalelor și al Autorității Europene pentru Siguranța Alimentară (AESA), la o solicitare din partea Comisiei referitoare la aspecte legate de castrarea purceilor [6], adoptat la 12 și 13 iulie 2004, sugerează că, la orice vârstă, castrarea chirurgicală a porcilor este dureroasă.(6) Articolul 13 din Tratat recunoaște că animalele sunt ființe sensibile și că trebuie să se țină seama pe deplin de cerințele privind bunăstarea acestora în formularea și punerea în aplicare, printre altele, a politicilor Uniunii privind agricultura Uniunii și piața internă.(7) În Declarația europeană asupra alternativelor la castrarea chirurgicală a porcilor [7] din decembrie 2010, actorii importanți din sectorul porcinelor s-au angajat în mod voluntar să renunțe, până la 1 ianuarie 2018, la castrarea obișnuită a porcilor masculi prin intervenție chirurgicală, cu condiția înființării unui parteneriat european privind castrarea porcilor în vederea elaborării acțiunilor necesare pentru atingerea acestui obiectiv.(8) Prin urmare, Uniunea ar trebui să investească în studiile privind alternativele la castrarea prin intervenție chirurgicală a porcilor. În consecință, ar trebui să fie lansat un program de lucru pentru sprijinirea măsurilor tehnice, științifice și educative de identificare și de introducere a alternativelor la castrarea chirurgicală. Programul de lucru ar trebui să includă elaborarea de metode de referință și de detectare a mirosului de vier în carnea de porc și studii privind acceptarea de către consumatori a cărnii de porc și a produselor obținute de la porci masculi care nu au fost castrați prin metode chirurgicale.(9) Rezultatul acestor studii poate necesita, de asemenea, reexaminarea legislației relevante a Uniunii pentru a asigura buna funcționare a pieței interne. Impactul economic al încetării castrării obișnuite, prin intervenție chirurgicală, a porcilor până la 1 ianuarie 2018, ar trebui să fie identificat. Prin urmare, este oportun să se procedeze la o analiză aprofundată a costurilor și beneficiilor potențiale ale măsurilor relevante la diferitele niveluri ale lanțului de producție a cărnii de porc.(10) Ar trebui să fie înființat un site internet interactiv pentru promovarea educației și formării principalelor părți interesate din sectorul porcinelor, în domeniul acțiunilor întreprinse de Uniune pentru găsirea unor alternative la castrarea chirurgicală a porcilor.(11) Centrul Comun de Cercetare al Comisiei – Institutul pentru Materiale de Referință și Măsurători (CCC-IRMM) din Geel, Belgia dispune de expertiza științifică și tehnică necesară pentru elaborarea și validarea metodelor analitice de referință. Prin urmare, un transfer bugetar al Uniunii, reglementat de un acord administrativ, ar trebui să fie acordat CCC-IRMM pentru elaborarea unor metode de referință recunoscute de Uniunea Europeană pentru detectarea și măsurarea compușilor principali responsabili de mirosul de vier în carnea de porc.(12) În scopul aplicării prezentei decizii, este necesar să se definească termenul "modificare semnificativă" în sensul articolului 90 alineatul (4) din Regulamentul (CE, Euratom) nr. 2342/2002.(13) Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,DECIDE:Articolul 1Programul de lucru pentru activitățile Uniunii privind alternativele la castrarea chirurgicală a porcilor, astfel cum este prevăzut în anexă (denumit în continuare "programul de lucru"), este adoptat.Articolul 2Contribuția maximă pentru programul de lucru este de 1330000 EUR și va fi finanțată din următoarea linie din bugetul general al Uniunii Europene pentru 2011:- linia bugetară 17 04 02 01: 1330000 EUR.Aceste credite pot acoperi dobânzile pentru întârzierea plăților.Articolul 3Modificările cumulate ale creditelor alocate acțiunilor vizate de programul de lucru care nu depășesc 10 % din contribuția maximă prevăzută la articolul 2 din prezenta decizie nu sunt considerate semnificative în sensul articolului 90 alineatul (4) din Regulamentul (CE, Euratom) nr. 2342/2002, cu condiția ca respectivele modificări să nu afecteze în mod semnificativ natura și obiectivul programului de lucru.Articolul 4Prezenta decizie constituie o decizie de finanțare în sensul articolului 75 din Regulamentul financiar.Prezenta decizie reglementează plata dobânzilor pentru întârzierea plăților, în temeiul articolului 83 din Regulamentul (CE, Euratom) nr. 1605/2002 și al articolului 106 alineatul (5) din Regulamentul (CE, Euratom) nr. 2342/2002.Adoptată la Bruxelles, 19 august 2011.Pentru ComisieJohn DalliMembru al Comisiei[1] JO L 248, 16.9.2002, p. 1.[2] JO L 357, 31.12.2002, p. 1.[3] JO L 155, 18.6.2009, p. 30.[4] JO L 139, 30.4.2004, p. 206.[5] JO L 47, 18.2.2009, p. 5.[6] EFSA Journal (2004) 91, 1-18.[7] http://ec.europa.eu/food/animal/welfare/farm/initiatives_en.htm--------------------------------------------------ANEXĂProgramul de lucru astfel cum este menționat la articolul 11.1. IntroducerePrezentul program conține măsuri de punere în aplicare pentru acțiunile care implică cheltuieli ale Uniunii privind alternativele la castrarea chirurgicală a porcilor.Pe baza obiectivelor stabilite în Decizia 2009/470/CE a Consiliului privind anumite cheltuieli în domeniul veterinar, repartiția bugetului și principalele acțiuni sunt următoarele:Pentru achiziții publice (puse în aplicare în cadrul unei gestionări centralizate directe) (1.2):- Utilizarea unui acord administrativ cu Centrul Comun de Cercetare, Institutul pentru Materiale de Referință și Măsurători, Geel, Belgia, pentru elaborarea unor metode de referință recunoscute de Uniunea Europeană pentru detectarea și măsurarea compușilor principali responsabili de mirosul de vier al cărnii de porc, până la o sumă maximă de 500000 EUR (1.2.1).- O cerere de ofertă deschisă pentru un studiu privind acceptarea de către consumatori în Uniunea Europeană și în țările terțe a cărnii de porc și a produselor din carne obținute de la porcii masculi care nu au fost castrați prin metode chirurgicale, publicarea și difuzarea de informații conexe, până la o sumă maximă de 250000 EUR (1.2.2).- O cerere de ofertă deschisă pentru un studiu privind metodele de detectare rapidă a mirosului de vier al cărnii de porc utilizate sau în curs de elaborare la abatoarele din Uniunea Europeană, până la o sumă maximă de 150000 EUR (1.2.3).- O cerere de ofertă deschisă pentru un studiu privind modul în care se poate obține reducerea numărului de compuși care provoacă mirosul de vier al cărnii de porc prin tehnici de reproducere, furajare și gestionare, până la o sumă maximă de 250000 EUR (1.2.4).- Utilizarea unui contract-cadru pentru un studiu și o analiză economică a costurilor și a avantajelor încetării castrării chirurgicale a porcilor, acordând o atenție deosebită ponderii costurilor în cadrul întregului lanț al cărnii de porc, până la o sumă maximă de 150000 EUR (1.2.5).- Utilizarea unui contract-cadru pentru a elabora, a găzdui și a menține un site internet dedicat acțiunilor Uniunii Europene privind alternativele la castrarea chirurgicală a porcilor, până la o sumă maximă de 30000 EUR (1.2.6).1.2. Achizițiile publicePentru anul 2011, pachetul bugetar global rezervat contractelor de achiziții publice menționate la punctul 1.2 este de 1330000 EUR.1.2.1. Elaborarea metodelor de referință recunoscute de către Uniunea Europeană pentru detectarea și măsurarea compușilor principali, responsabili de mirosul de vier în carnea de porcTemeiul juridic : Articolele 22 și 23 din Decizia 2009/470/CE a ConsiliuluiLinia bugetară : 17 04 02 01Numărul orientativ și tipul contractelor prevăzute : Un acord administrativ cu Centrul Comun de Cercetare, Institutul pentru Materiale de Referință și Măsurători (CCC-IRMM), Geel, Belgia.Obiectul contractelor prevăzute : - să elaboreze metode de referință armonizate la nivelul Uniunii Europene pentru detectarea și măsurarea celor trei compuși principali responsabili de mirosul de vier al cărnii de porc (androsteron, scatol, indol), în scopul de a asigura buna funcționare a pieței interne a cărnii de porc obținute de la porci masculi care nu au fost castrați prin metode chirurgicale;- să elaboreze tehnici armonizate la nivelul Uniunii Europene de eșantionare și preparare a eșantioanelor pentru detectarea mirosului de vier al cărnii de porc;- să se stabilească legături între pragurile metodelor de referință armonizate la nivelul Uniunii Europene pentru detectarea compușilor responsabili de mirosul de vier al cărnii de porc și pragurile senzoriale;- să se permită comparabilitatea rezultatelor analitice între laboratoare;- să se calibreze metode de detecție rapidă a mirosului de vier în carnea de porc.Punerea în aplicare : Gestionarea centralizată directăCalendar orientativ pentru lansarea procedurii de achiziții publice : Septembrie 2011Sumă orientativă pentru cererea de oferte : 500000 EURContract specific : Nu se aplică1.2.2. Studiu privind acceptarea de către consumatori în Uniunea Europeană și în țările terțe a cărnii de porc și a produselor din carne de porc obținute de la porci masculi care nu au fost castrați prin metode chirurgicaleTemeiul juridic : Articolele 22 și 23 din Decizia 2009/470/CE a ConsiliuluiLinia bugetară : 17 04 02 01Numărul orientativ și tipul contractelor prevăzute : Un contract de servicii (cerere de ofertă deschisă)Obiectul contractelor prevăzute : - să studieze acceptarea de către consumatori în Uniunea Europeană și în țările terțe a cărnii de porc și a produselor din carne de porc obținute de la porci masculi care nu au fost castrați prin metode chirurgicale;- să identifice și să abordeze diferențele dintre diferitele state membre în ceea ce privește acceptarea de către consumatori a cărnii de porc și a produselor din carne de porc obținute de la porci masculi care nu au fost castrați prin metode chirurgicale;- să identifice și să abordeze diferențele în ceea ce privește acceptarea de către consumatori a cărnii de porc și a produselor din carne de porc obținute de la porci masculi care nu au fost castrați prin metode chirurgicale în țările terțe către care Uniunea exportă carne de porc și produse din carne de porc.Punerea în aplicare : Gestionarea centralizată directăCalendar orientativ pentru lansarea procedurii de achiziții publice : Decembrie 2011Sumă orientativă pentru cererea de oferte : 250000 EURContract specific : Nu se aplică1.2.3. Studiu privind metodele de detectare rapidă a mirosului de vier în carnea de porc utilizate sau în curs de elaborare la abatoarele din Uniunea EuropeanăTemeiul juridic : Articolele 22 și 23 din Decizia 2009/470/CE a ConsiliuluiLinia bugetară : 17 04 02 01Numărul orientativ și tipul contractelor prevăzute : Un contract de servicii (cerere de ofertă deschisă)Obiectul contractelor prevăzute : - să efectueze un studiu privind metodele de detectare rapidă a mirosului de vier din carnea de porc care sunt utilizate sau în curs de elaborare la abatoarele din Uniunea Europeană.- să compare fezabilitatea, rezultatele și costurile diferitelor metode utilizate sau în curs de elaborare la abatoarele din Uniunea Europeană.Punerea în aplicare : Gestionarea centralizată directăCalendar orientativ pentru lansarea procedurii de achiziții publice : Februarie 2012Sumă orientativă pentru cererea de oferte : 150000 EURContract specific : Nu se aplică1.2.4. Studiu privind modul în care se poate obține reducerea numărului de compuși care provoacă mirosul de vier în carnea de porc prin tehnici de reproducere, de furajare și de gestionareTemeiul juridic : Articolele 22 și 23 din Decizia 2009/470/CE a ConsiliuluiLinia bugetară : 17 04 02 01Numărul orientativ și tipul contractelor prevăzute : Un contract de servicii (cerere de ofertă deschisă).Obiectul contractelor prevăzute : - Un studiu pentru identificarea și cuantificarea modalității în care poate fi obținută reducerea numărului de compuși care provoacă mirosul de vier în carnea de porc prin schimbări ale tehnicilor de reproducere, de furajare și de gestionare.Punerea în aplicare : Gestionarea centralizată directăCalendar orientativ pentru lansarea procedurii de achiziții publice : Aprilie 2012Sumă orientativă pentru cererea de oferte : 250000 EURContract specific : Nu se aplică.1.2.5. Studiul și analiza economică a costurilor și beneficiilor încetării castrării chirurgicale a porcilorTemeiul juridic : Articolele 22 și 23 din Decizia 2009/470/CE a ConsiliuluiLinia bugetară : 17 04 02 01Numărul orientativ și tipul contractelor prevăzute : Un contract de servicii (utilizarea contractului-cadru existent)Obiectul contractelor prevăzute : - să se colecteze date economice și să se facă previziuni economice privind costurile și beneficiile (mediu, hrană pentru animale, număr de purcei) încetării castrării chirurgicale obișnuite a porcilor. Acestea trebuie să acopere costurile și beneficiile pentru toți actorii din acest sector, de la producători până la consumatori;- să identifice modul în care aceste costuri și beneficii ar putea fi împărțite între toți actorii din acest sector.Punerea în aplicare : Gestionarea centralizată directăCalendar orientativ pentru lansarea procedurii de achiziții publice : Iunie 2012Sumă orientativă pentru cererea de oferte : 150000 EURContract specific : Încheierea unui contract de servicii specific pe baza evaluării contractului-cadru, a evaluării impactului și a serviciilor conexe, lotul 3, lanțul alimentar, contractul cu nr. SANCO/2008/01/055.1.2.6. Elaborarea, găzduirea și menținerea unui site internet dedicat educației și formării profesionale a principalele părți interesate din sectorul porcinelor cu privire la acțiunile Uniunii Europene privind alternativele la castrarea chirurgicală a porcilorTemeiul juridic : Articolele 19 și 20 din Decizia 2009/470/CE a ConsiliuluiLinia bugetară : 17 04 02 01Numărul orientativ și tipul contractelor prevăzute : Un contract de servicii (utilizarea contractului-cadru existent)Obiectul contractelor prevăzute : Principalele obiective ale site-ului internet special ar fi:- să prezinte online informații actualizate despre activitățile Uniunii Europene privind alternativele la castrarea chirurgicală a porcilor;- să ofere o platformă pentru schimbul de informații și cursuri de formare profesională pentru părțile implicate în întregul lanț al cărnii de porc;- să publice materiale în vederea diseminării rezultatelor acțiunilor Uniunii Europene privind alternativele la castrarea porcilor.Punerea în aplicare : Gestionarea centralizată directăCalendar orientativ pentru lansarea procedurii de achiziții publice : Octombrie 2011Sumă orientativă pentru cererea de oferte : 30000 EURContract specific : Încheierea unui contract de servicii specific în contextul contractului-cadru de referință SANCO/2009/A1/055 lot 1.--------------------------------------------------